Source: http://docplayer.fi/33303198-Maa-ja-metsatalousministerio.html
Timestamp: 2018-12-19 04:19:24+00:00
Document Index: 25565859

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

MAA- JA METSÄTALOUSMINISTERIÖ - PDF
Download "MAA- JA METSÄTALOUSMINISTERIÖ"
1 MAA- JA METSÄTALOUSMINISTERIÖ ASETUS nro 14/EEO/2002 Päivämäärä Dnro /00/2002 Voimaantulo- ja voimassaoloaika toistaiseksi Kumoaa Sikojen pidolle asetettavista eläinsuojeluvaatimuksista 16 päivänä toukokuuta 1997 annettu maa- ja metsätalousministeriön päätös nro 13/EEO/1997 Valtuutussäännökset Eläinsuojelulaki (247/1996) 4, 5 ja 6 Eläinsuojeluasetus (396/1996) 49 Vastaavat EY-säädökset Neuvoston päätös 78/923/ETY (31978D0923); EYVL N:o L 323, , s. 12 Neuvoston direktiivi 91/630/ETY (31991L0630); EYVL N:o L 340, , s. 33 Neuvoston päätös 92/583/ETY (31992D0583); EYVL N:o L 395, , s. 21 Neuvoston direktiivi 98/58/ETY (31998L0058); EYVL N:o L 221, , s. 23 Neuvoston direktiivi 2001/88/EY (32001L0088); EYVL N:o L 316, , s. 1 Komission direktiivi 2001/93/EY (32001L0093); EYVL N:o L 316, , s. 36 Asia SIKOJEN PIDOLLE ASETETTAVAT ELÄINSUOJELUVAATIMUKSET 1 Tarkoitus ja soveltamisala Maa- ja metsätalousministeriö antaa tässä asetuksessa ja sen liitteissä säännökset sikojen pidolle asetettavista eläinsuojeluvaatimuksista. Asetuksen tarkoituksena on suojella lihan tai muiden elintarvikkeiden tuottamiseksi tai muuta tarkoitusta varten pidettäviä sikoja kaikelta vältettävissä olevalta kärsimykseltä, kivulta ja tuskalta. Asetuksen ja sen liitteiden säännökset on numeroitu ja ne ovat sitovia. Liitteet sisältävät myös suosituksia, jotka on sisennetty ja kirjoitettu kursiivilla. Suositukset eivät ole sitovia. Tätä julkaisua on saatavissa maa- ja metsätalousministeriön elintarvike- ja terveysosastolta Käyntiosoite Postiosoite Puhelin Telekopio Mariankatu 23 PL 30 (09) (09) HELSINKI VALTIONEUVOSTO
2 2 2 Määritelmät Tässä asetuksessa tarkoitetaan: 1) sialla lihan tai muiden elintarvikkeiden tuottamiseksi tai siitoskäyttöä taikka muuta tarkoitusta varten pidettävää sikaa iästä riippumatta; 2) karjulla siitokseen tarkoitettua sukukypsää urospuolista sikaa; 3) ensikolla sukukypsää naaraspuolista sikaa astutuksesta tai siemennyksestä ensimmäiseen porsimiseen; 4) emakolla naaraspuolista sikaa ensimmäisen porsimisen yhteydessä ja sen jälkeen; 5) porsivalla emakolla naaraspuolista sikaa tiineyden loppuvaiheesta porsaiden vieroitukseen; 6) joutilaalla emakolla emakkoa porsaiden vieroituksesta sitä seuraavan tiineyden loppuvaiheeseen; 7) pikkuporsaalla sikaa syntymästä vieroitukseen; 8) vieroitetulla porsaalla vieroitettua porsasta kymmenen viikon ikään saakka; 9) kasvatussialla sikaa kymmenen viikon iästä siitoskäytön alkamiseen saakka; sekä 10) lihasialla sikaa kymmenen viikon iästä teurastukseen saakka. 3 Voimaantulo- ja siirtymäsäännökset Tämä asetus tulee voimaan 1 päivänä tammikuuta Tällä asetuksella kumotaan sikojen pidolle asetettavista eläinsuojeluvaatimuksista 16 päivänä toukokuuta 1997 annettu maa- ja metsätalousministeriön päätös (13/EEO/1997). Tämän asetuksen voimaan tullessa toiminnassa oleviin sikaloihin sovelletaan liitteen 1 kohdan toisen kappaleen säännöstä 1 päivästä tammikuuta 2005 lukien. Säännöstä sovelletaan kuitenkin ennen tätä peruskorjattavaan sikalaan tai sen osastoon ja rakennettavaan uuteen sikojen pitopaikkaan. Tämän asetuksen voimaan tullessa toiminnassa oleviin sikaloihin sovelletaan asetuksen liitteen 1 kohdan ja 1.7. säännöksiä 1 päivästä tammikuuta 2013 lukien. Säännöksiä sovelletaan kuitenkin ennen tätä peruskorjattavaan sikalaan tai sen osastoon ja rakennettavaan uuteen sikojen pitopaikkaan. Tämän asetuksen voimaan tullessa toiminnassa oleviin sikaloihin sovelletaan asetuksen liitteen 2 kohdan säännöksiä emakoiden ja ensikoiden osalta 1 päivästä tammikuuta
3 lukien. Säännöksiä sovelletaan kuitenkin ennen tätä peruskorjattavaan sikalaan tai sen osastoon ja rakennettavaan uuteen sikojen pitopaikkaan. Helsingissä 7 päivänä marraskuuta 2002 Maa- ja metsätalousministeri Jari Koskinen Eläinlääkintötarkastaja Susanna Ahlström
4 Sisällysluettelo 4 LIITE 1 SIAN PITOPAIKKA Yleiset vaatimukset Lattia Eläinsuojan olosuhteet Laitteet ja välineet Vieroitettujen porsaiden, lihasikojen ja kasvatussikojen ryhmäkarsina Porsituskarsina ja porsitushäkki Emakoiden ja ensikoiden ryhmäkarsina Karjun karsina Ulkotarha ja laidun...9 LIITE 2 SIAN HOITO Hyvinvoinnista huolehtiminen Sian juotto ja ruokinta Emakon ja ensikon hoito Porsaiden vieroitus Sialle suoritettavat toimenpiteet...12
5 Liite 1 Sian pitopaikka Yleiset vaatimukset 1. Sikojen pitoon tarkoitettujen eläinsuojien ja karsinoiden sisäpintojen sekä sikojen pitoon tarkoitettujen varusteiden ja laitteiden on oltava helposti puhtaana pidettäviä ja tarvittaessa desinfioitavissa. Pintakäsittelyyn ei saa käyttää puunsuoja-aineita, maaleja tai muita aineita siten, että ne voivat aiheuttaa sialle myrkytyksen. 2. Rakennukset, karsinat, varusteet ja laitteet on pidettävä hyvässä kunnossa siten, että ne eivät vahingoita eläintä eivätkä vaaranna sen terveyttä tai hyvinvointia. Sikojen kulkukäytävien ja oviaukkojen on oltava sellaisia, että eläimet pääsevät esteettä liikkumaan ja että eläinten vahingoittumisen vaara on mahdollisimman vähäinen. 3. Sikojen on pitopaikassaan voitava nähdä muita sikoja ja niillä on oltava mahdollisuus sosiaaliseen kanssakäymiseen. Emakoita ja ensikoita voidaan kuitenkin viikkoa ennen odotettua porsimista ja porsimisen ajan pitää siten, ettei niillä ole näköyhteyttä muihin sikoihin. 4. Sikojen pitoon tarkoitetut eläinsuojat, karsinat, varusteet ja laitteet on pidettävä puhtaina ja tarvittaessa desinfioitava. Eläinsuojassa on huolehdittava jyrsijöiden ja muiden haittaeläinten torjunnasta. 5. Sialla on oltava pitopaikassa erillinen makuu-, ruokinta- ja ulostamisalue. Makuualueen on oltava puhdas, kuiva, lämpötilaltaan sioille sopiva ja tarvittaessa asianmukaisesti viemäröity. 6. Eläinten hoitajan on varauduttava hätätilanteisiin ja hänellä on oltava käytettävissään tarvittavaa pelastus- ja palontorjuntavälineistöä. Eläinsuojassa olevat siat on voitava hätätilanteessa poistaa nopeasti eläintiloista Lattia Eläinten pitopaikassa on sairasta, vahingoittunutta tai muusta syystä toisista sioista erotettua sikaa varten vähintään kaksi karsinaa sataa eläintä kohden. Eläinsuojassa on palovaroitin, jonka antama hälytys voidaan kuulla kaikkina vuorokauden aikoina. 1. Eläinsuojan lattian on oltava sellainen, että nestemäiset eritteet poistuvat asianmukaisesti tai imeytyvät hyvin kuivikkeisiin. Lattian on oltava sopiva siinä pidettävien sikojen koko ja paino huomioon ottaen. Jos lattialla ei käytetä kuivikkeita, lattian pinnan on oltava luja, vakaa ja tasainen. Tarvittaessa sikojen makuualue on kuivitettava. 2. Rakolattian, ritilälattian tai muun rei itetyn lattian on oltava sellainen, että sikojen sorkat eivät tartu kiinni tai muutoin vahingoitu. 3. Astutuskarsinan on oltava kiinteäpohjainen ja sopivasti kuivitettu. 4. Ryhmäkarsinan betonisen rakolattian on täytettävä seuraavat vaatimukset:
6 6 Sikaryhmä Raon leveys tai reiän halkaisija enintään (mm) Palkin leveys vähintään (mm) Pikkuporsas Vieroitettu porsas Kasvatus- ja lihasika Emakko ja ensikko Sioilla on käytössään kiinteäpohjainen, kuivitettu makuualue, johon kaikki siat mahtuvat yhtaikaa makuulle Eläinsuojan olosuhteet 1. Eläinsuojan ilmanvaihdon on oltava sellainen, että ilman virtausnopeus, ilman kosteus, pölyn määrä tai haitallisten kaasujen pitoisuudet eivät kohoa haitallisen korkeiksi. Lämpötilan on oltava eläinsuojassa pidettäville eläimille sopiva. 2. Jos eläinten terveys ja hyvinvointi on riippuvainen koneellisesta ilmanvaihtojärjestelmästä, eläinsuojassa on oltava mahdollisuus eläinten terveyden ja hyvinvoinnin kannalta riittävän ilmanvaihdon järjestämiseen myös koneellisen ilmanvaihtojärjestelmän häiriöiden aikana. Koneellisessa ilmanvaihtojärjestelmässä on tällöin oltava hälytysjärjestelmä, joka antaa hälytyksen toimintahäiriön sattuessa. Hälytysjärjestelmän toimivuus on testattava säännöllisesti. 3. Valaistuksen voimakkuuden on oltava sikojen pitopaikassa vähintään 40 luksia ainakin 8 tunnin ajan päivässä. 4. Siat eivät saa olla jatkuvasti alttiina melulle, joka ylittää 65 desibeliä (db(a)). Eläinsuojan suhteellinen ilmankosteus on %, eikä ilman virtausnopeus sikojen korkeudella ylitä 0,2 m/s. Eläinsuojan ilman haitalliset kaasut ja epäpuhtaudet eivät ylitä seuraavia rajaarvoja: Ammoniakki 10 ppm* Hiilidioksidi 3000 ppm* Hiilimonoksidi 10 ppm* Rikkivety 0,5 ppm* Orgaaninen pöly 10 mg/m 3 *ppm =aineen pitoisuus miljoonasosina ilmaistuna.
7 1.4. Laitteet ja välineet 7 1. Sikojen pitoon tarkoitetut laitteet ja välineet sekä ruokinta-astiat ja -kaukalot on rakennettava ja asennettava siten, että ne eivät aiheuta sioille vahingoittumisen vaaraa. Ruokinta-astiat ja -kaukalot on sijoitettava siten, että ne ovat kaikkien eläinten ulottuvilla. 2. Sikojen pitopaikassa on oltava riittävä määrä juomapaikkoja. Vesiastiat, kaukalot ja juottolaitteet on sijoitettava sikojen pitopaikkaan siten, että ne ovat kaikkien eläinten ulottuvilla eivätkä ole niille vaarallisia. 3. Jos pitopaikassa käytetään automaattisia juotto- tai ruokintalaitteita, siat on totutettava niiden käyttämiseen Vieroitettujen porsaiden, lihasikojen ja kasvatussikojen ryhmäkarsina 1. Ryhmäkarsinassa on oltava esteetöntä lattiapinta-alaa sikaa kohden vähintään: Sian paino (kg) Lattiapinta-ala (m 2 /eläin) alle 10 0, , , , , ,65 yli 110 1, Porsituskarsina ja porsitushäkki 1. Porsituskarsinassa tai -häkissä on emakon tai ensikon takana oltava riittävästi esteetöntä tilaa porsimista varten. Porsituskarsinan tai -häkin on oltava sellainen, että emakko voi imettää pikkuporsaita vaikeuksitta. Jos emakko voi liikkua porsituskarsinassa vapaasti, on karsina varustettava pikkuporsaita emakolta suojaavilla rakenteilla, kuten porsasaidoilla. 2. Pikkuporsailla on oltava porsituskarsinassa kiinteäpohjainen ja kuiva makuualue, johon kaikki pikkuporsaat mahtuvat yhtäaikaa makuulle. Lisäksi pikkuporsaille on tarvittaessa oltava asianmukainen lämmitin. Emakko voi kääntyä porsituskarsinassa esteettä ympäri. Porsituskarsinan lattia on kiinteäpohjainen ja hyvin kuivitettu. Jos porsivaa emakkoa pidetään kääntymisen estävässä häkissä, häkin pituus on vähintään 2,4 m ja leveys vähintään 0,85 m häkin alimman pitkittäisputken kohdalta mitattuna ja häkin korkeus on vähintään 0,9 m. Lisäksi häkin takana on vähintään 0,3 m vapaata tilaa. Porsitushäkki voidaan helposti avata.
8 Emakoiden ja ensikoiden ryhmäkarsina 1. Ryhmäkarsinassa on oltava esteetöntä lattian kokonaispinta-alaa emakkoa kohden vähintään 2,25 m² ja ensikkoa kohden vähintään 1,64 m². Tästä lattian kokonaispinta-alasta vähintään 1,3 m² emakkoa ja vähintään 0,95 m² ensikkoa kohden on oltava yhtenäistä kiinteäpohjaista lattiaa tai sellaista rakolattiaa, ritilälattiaa tai muulla tavoin rei itettyä lattiaa, johon viemäröintiä varten tehtyjen aukkojen osuus on enintään 15 % pinta-alasta. 2. Jos eläimiä pidetään alle kuuden eläimen ryhmässä, eläinten käytettävissä olevan esteettömän lattian kokonaispinta-alan on oltava 10 % suurempi kuin eläinryhmän tarvitsema laskennallinen pinta-ala osoittaa. Vähintään 40 eläimen ryhmässä pidettävien eläinten käytettävissä olevaa esteetöntä lattian kokonaispinta-alaa voidaan pienentää 10 %. Emakoiden ja ensikoiden ryhmäkarsinan seinämien pituuden on oltava yli 2,8 metriä. Jos ryhmäkarsinassa pidetään alle kuuden eläimen ryhmää, karsinan seinämien pituuden on kuitenkin oltava yli 2,4 metriä. Emakoita pidetään ryhmäkarsinassa myös aikana, joka alkaa vieroituksesta ja päättyy neljän viikon kuluttua astutuksesta tai siemennyksestä. Jos ryhmäkarsinassa käytetään niin sanottuja ruokintahäkkejä, eläimillä on häkkien lisäksi erillinen kiinteäpohjainen makuualue, jossa kaikki eläimet mahtuvat makaamaan yhtä aikaa. Ruokintahäkin pituus on vähintään 2,3 m ja leveys vähintään 0,6 m silloin, kun ruokintakaukalo on häkin sisäpuolella. Jos ruokintakaukalo on ruokintahäkin ulkopuolella, häkin pituus on vähintään 2,1 m ja leveys vähintään 0,6 m. Jos emakoita pidetään kääntymisen estävässä häkissä aikana, joka alkaa vieroituksesta ja päättyy neljän viikon kuluttua astutuksesta tai siemennyksestä, häkin pituus on vähintään 2,3 m ja leveys vähintään 0,6 m silloin, kun ruokintakaukalo on häkin sisäpuolella. Jos ruokintakaukalo on häkin ulkopuolella, häkin pituus on vähintään 2,1 m ja leveys vähintään 0,6 m Karjun karsina 1. Karjulla on oltava käytettävissään esteetöntä lattiapinta-alaa vähintään 6 m². Karjun on lisäksi voitava haistaa, kuulla ja nähdä muita sikoja. Jos karjun karsinaa käytetään myös astutukseen, esteetöntä lattiapinta-alaa on oltava vähintään 10 m².
9 1.9. Ulkotarha ja laidun 9 1. Jos sioilla on mahdollisuus päästä ulos liikkumaan, eläinsuojasta ulkotarhaan tai laitumelle johtavien kulkuteiden on oltava sioille turvallisia. 2. Ulkotarhan ja laitumen aitojen on oltava sioille sopivasta materiaalista ja niille turvallisia. Aidat on pidettävä hyvässä kunnossa siten, että estetään sikojen vahingoittuminen ja karkaaminen. Sähköistetyt aidat on rakennettava ja pidettävä kunnossa siten, että niistä ei aiheudu sioille tarpeetonta kärsimystä. 3. Sioilla on tarvittaessa oltava pääsy sopivaan säänsuojaan. Ulkotarhan tai laitumen aitaamiseen ei käytetä piikkilankaa. Sioilla on rypemispaikka.
10 Liite 2 Sian hoito Hyvinvoinnista huolehtiminen 1. Sikojen terveyden ja hyvinvoinnin tarkastukseen on kiinnitettävä erityistä huomiota tiineyden loppuvaiheessa, porsimisen aikana, imetysaikana tai kun hoito-olosuhteissa tapahtuu merkittäviä muutoksia. 2. Yksilöllinen tarkastus on suoritettava niille sioille, joille se yleistarkastuksen perusteella on tarpeen. Eläinten sorkat on tarkastettava riittävän usein ja hoidettava tarvittaessa. 3. Sikojen saatavilla on oltava jatkuvasti riittävä määrä sellaista materiaalia, joka ei vaaranna eläinten terveyttä, ja jonka avulla siat voivat toteuttaa lajinomaisia käyttäytymistarpeitaan kuten tonkimista ja tutkimista. Tällaista materiaalia on muun muassa olki, heinä, puu, sahajauho, turve tai vastaavien materiaalien sekoitus. 4. Sikaryhmien yhdistämistä on vältettävä. Jos sikaryhmiä kuitenkin joudutaan yhdistämään tai ryhmään joudutaan tuomaan uusia eläimiä, on erityistä huomiota kiinnitettävä sosiaalisten suhteiden uudelleenmuodostumisesta mahdollisesti aiheutuviin käyttäytymisongelmiin. Sioilla on oltava riittävästi mahdollisuuksia piiloutua ja väistää muita sikoja. Sikaryhmiä yhdistettäessä rauhoittavia lääkkeitä saadaan käyttää vain erityisestä syystä ja eläinlääkärin valvonnassa. 5. Jos sikaryhmässä havaitaan merkkejä kovista tappeluista, on ryhdyttävä tarvittaviin toimenpiteisiin syiden selvittämiseksi ja tappeluiden estämiseksi. Tällainen toimenpide voi muun muassa olla runsaamman ja monipuolisemman virikemateriaalin tarjoaminen sioille. 6. Sikojen sairauksista, sairauksien hoidosta sekä kuolleiden sikojen lukumäärästä on pidettävä kirjaa. Kirjanpito on säilytettävä vähintään kolmen vuoden ajan. Tuotantoeläinten lääkityksestä pidettävästä kirjanpidosta säädetään tarkemmin tuotantoeläinten lääkityksestä pidettävästä kirjanpidosta annetussa maa- ja metsätalousministeriön asetuksessa (MMMa 13/EEO/2000). 7. Sikojen hyvinvoinnista huolehtivien henkilöiden on oltava perehtyneitä sikojen hoitoon ja sikojen hyvinvointia koskeviin vaatimuksiin. Sikojen hyvinvointi tarkastetaan vähintään kaksi kertaa päivässä. Sikalassa on kirjallinen suunnitelma eläinten terveyden ja hyvinvoinnin ylläpitämiseksi. Eläinsuojan olosuhteiden, hälytyslaitteiden ja muiden laitteiden toimivuuden tarkistuksista pidetään kirjaa. Jos toisilleen vieraita pikkuporsaita, vieroitettuja porsaita, kasvatus- tai lihasikoja joudutaan yhdistämään samaan ryhmään, yhdistäminen tehdään mielellään ennen vieroittamista tai korkeintaan viikko sen jälkeen tai muutoin mahdollisimman nuorena.
11 2.2. Sian juotto ja ruokinta Sialle annettavan rehun on oltava ravintoainekoostumukseltaan sioille sopivaa ja riittävän energiapitoista. Siat on ruokittava vähintään kerran päivässä. 2. Joutilaille emakoille ja ensikoille on annettava lisäksi riittävästi täyttävää ja kuitupitoista rehua näläntunteen ja pureskelutarpeen tyydyttämiseksi. 3. Ryhmässä pidettävien sikojen on voitava syödä yhtä aikaa, jollei rehua ole jatkuvasti tarjolla tai jollei ruokintaan käytetä automaattista siat yksittäin ruokkivaa ruokintalaitetta. 4. Jos sikojen ruokintaan käytetään ruokintakaukaloa, sen pituuden on oltava sikaa kohden: Sian paino Ruokintakaukalon reunan pituus vähintään (kg) / sika (cm) < > Ryhmissä pidettävien emakoiden ja ensikoiden ruokinta on järjestettävä siten, että kaikki eläimet saavat riittävästi rehua silloinkin, kun muita rehusta kilpailevia eläimiä on paikalla. 6. Yli kahden viikon ikäisten sikojen saatavilla on oltava jatkuvasti riittävästi raikasta ja puhdasta vettä. 7. Sikojen juoma-astiat ja juottolaitteet on pidettävä puhtaina. Virtsa ja ulosteet eivät saa liata rehua tai juomavettä. Jos joutilaiden emakoiden tai ensikoiden ruokinnassa käytetään ruokintakaukaloa, ruokintakaukalo jaetaan väliseinillä ja ruokintakaukalon reunan pituus on vähintään 50 cm emakkoa kohden. Ryhmäkarsinassa on kymmentä sikaa kohden vähintään yksi juoma-astia tai juottolaite. Ruokinnassa vältetään rehun koostumuksen tai määrän äkillisiä muutoksia. Jos eläinten ruokintaan käytetään yksinomaan automaattista ruokintalaitetta, laitteistossa on hälytysjärjestelmä, joka antaa hälytyksen häiriön sattuessa.
12 2.3. Emakon ja ensikon hoito Porsivalle emakolle ja ensikolle on annettava viikkoa ennen odotettua porsimista riittävästi sopivaa materiaalia pesäntekoa varten. Pesäntekomateriaalia ei kuitenkaan tarvitse antaa, jos sikalassa on sellainen lietelantajärjestelmä, jossa pesäntekomateriaalin antamista ei ole teknisesti mahdollista toteuttaa. 2. Jos emakko tai ensikko laitetaan porsimishäkkiin, emakko tai ensikko on puhdistettava perusteellisesti ennen häkkiin laittamista. Emakolle tai ensikolle on lisäksi tarvittaessa tehtävä loishäätö ulko- ja sisäloisten häätämiseksi Porsaiden vieroitus 1. Alle 28 päivän ikäistä pikkuporsasta ei saa vieroittaa emakosta, jollei vieroittaminen ole välttämätöntä eläinten terveyden tai hyvinvoinnin kannalta. Jos porsaat siirretään erityisesti tähän tarkoitukseen varattuihin emakoiden tiloista erillisiin tiloihin, jotka tyhjennetään, puhdistetaan perusteellisesti ja desinfioidaan ennen uuden porsasryhmän tuloa, saadaan porsaat kuitenkin vieroittaa emakosta jo 21 päivän ikäisenä. 2. Porsaiden totuttaminen vieroituksen jälkeiseen rehuun on aloitettava riittävän aikaisin ennen vieroitusta Sialle suoritettavat toimenpiteet Sikojen kastrointia vältetään.
4.4.1996/247. Eläinsuojelulaki. Talteenotetut eläimet
LIITE 2 1 4.4.1996/247 Eläinsuojelulaki 15 Talteenotetut eläimet Kunnan on huolehdittava alueellaan irrallaan tavattujen ja talteenotettujen koirien ja kissojen sekä muiden vastaavien pienikokoisten seura-
Täydentävien ehtojen eläinten hyvinvoinnin vaatimukset
Täydentävien ehtojen eläinten hyvinvoinnin vaatimukset Täydennyskoulutus neuvojille eläinten hyvinvoinnista 2.5.2016 Helsinki Taina Mikkonen Eläinten terveys ja hyvinvointiyksikkö Täydentävät ehdot Säädösperusta
EUROOPAN YHTEISÖJEN KOMISSIO. Ehdotus NEUVOSTON DIREKTIIVI. sikojen suojelun vähimmäisvaatimuksista. (Kodifioitu toisinto) (komission esittämä)
EUROOPAN YHTEISÖJEN KOMISSIO Bryssel 8.11.2006 KOM(2006) 669 lopullinen 2006/0224 (CNS) Ehdotus NEUVOSTON DIREKTIIVI sikojen suojelun vähimmäisvaatimuksista (Kodifioitu toisinto) (komission esittämä) FI
Luonnos 25.10.2017 Maa- ja metsätalousministeriön asetus tuettavaa rakentamista koskevista sikaloiden rakennusteknisistä ja toiminnallisista vaatimuksista Maa- ja metsätalousministeriön päätöksen mukaisesti
Maa- ja metsätalousministeriö Elintarvike- ja terveysosasto PL Valtioneuvosto
1 Maa- ja metsätalousministeriö LAUSUNTO Elintarvike- ja terveysosasto PL 30 00023 Valtioneuvosto 3.2.2012 Lausuntopyyntö luonnoksesta valtioneuvoston asetukseksi sikojen suojelusta Elintarviketeollisuusliitto
N:o 672. Tasavallan presidentin asetus
SUOMEN SÄÄDÖSKOKOELMA 2010 Julkaistu Helsingissä 16 päivänä heinäkuuta 2010 N:o 672 677 SISÄLLYS N:o Sivu 672 Tasavallan presidentin asetus Suomen ja Latvian välillä raakaöljyn ja öljytuotteiden vastavuoroisesta